|  |  |
| --- | --- |
| Iktatószám: | 2257/ATH/2018 |
| Címzett: | EXPORTKOORD |
| Tájékoztatásra: | KKM: HÁTEXPORT, INVEST, NYEU, BEFO  PM: Pálfiné Dr. Sipőcz Rita [rita.sipocz@ngm.gov.hu](mailto:rita.sipocz@ngm.gov.hu) ; Balogh László [laszlo.balogh@pm.gov.hu](mailto:laszlo.balogh@pm.gov.hu)  MKIK: Pálmay Flóra [palmay.flora@mkik.hu](mailto:palmay.flora@mkik.hu) | |
| Tárgy: | **Görög gazdasági eredmények, tervezett adócsökkentések** | |
| Készítette: | Jónás Csaba KGA | |
| Melléklet: | 2 db. | |
| Dátum: | Athén, 2018. szeptember 21. | |

Jónás Csaba KGA részt vett a Bank of Greece (BOG) kormányzójának, az athéni diplomáciai testület részére tartott tájékoztatóján. A kormányzó prezentációját és a PÜ. minisztérium szeptemberi gazdasági jelentését mellékeljük.

**Az elmúlt másfél év legfontosabb görög gazdasági eredményei a következők:**

* GR 2017-ben növekedési pályára állt, a GDP 1,4%-al nőtt.
* 2018 I. f.évében a GDP növekménye 2,2% volt. A növekedést az export, a turizmus és a munkanélküliség csökkenésének köszönhető fogyasztás generálja.
* Sikeresen megtörtént a görög bankok konszolidációja és feltőkésítése.
* 2016 óta 9,52Mrd € bankbetét áramlott vissza a bankszektorba.
* A görög bankok ELA plafonja 4,49Mrd €-ra csökkent.
* A Fitch Rating’s augusztusban „B”-ről „BB-„-ra minősítette fel GR-ot.
* GR augusztus 20-án kilépett a 3. mentőcsomagból.
* Az állam 2018 első 8 havi elsődleges többlete a tervezett 2,22Mrd €-val szemben 3,14Mrd € volt.
* A munkanélküliségi ráta 19%-ra csökkent júliusban.
* Az I. f.évben a turisztikai bevételek 18,9%-al 4,85Mtd €-ra nőttek.
* Az ipari forgalmi index ebben az időszakban 17,4%-al, az építési aktivitás pedig 7,8%-al nőtt.

**A legsúlyosabb, kezelendő gazdasági problémák a következők:**

* 180% GDP arányos államadóság.
* A teljes hitelállomány mintegy 50%-át kitevő nem teljesítő hitelek (NPL)
* Az EU átlagánál háromszor magasabb hitelkamatok.
* Magas adók, bürokratikus engedélyezési eljárások, a telekkönyvi nyilvántartás hiánya, mely okok miatt a szükségesnél kevesebb FDI érkezik az országba.

**Tzanakopoulos kormányszóvivő, Alexis Tsipras kormányfő által bejelentett adócsökkentési terveket az alábbiak szerint részletezte:**

* 2019-ben átlagosan 10%-al, a kevésbé értékes ingatlanoknál pedig 30%-al csökkentik az ingatlanadót, 2020-ban pedig további 20% ill. 50%-os csökkentés lesz.
* Az egy bizonyos összeg feletti jövedelemmel rendelkező szakemberek és szabadúszók társadalombiztosítási járulékát a jelenlegi 20%-ról 13,3%-ra csökkentik. Az ügyvédek, orvosok és mérnökök tb. járuléka 64,5 €/hóra csökken.
* A társasági adót 2019-ben 1%-al, 28%-ra csökkentik, ami 4 év alatt 25%-ra fog mérséklődni.
* Eltörlik a mezőgazdasági szövetkezetek illetékét.
* A Munkaügyi Minisztériumnál kidolgozás alatt van egy 300.000 háztartást érintő 70 €-tól 200 €-ig terjedő lakbértámogatás.
* A 4 éves adócsökkentő programban szerepel az ÁFA 24%-ról 22%-ra ill. 13%-ról 12%-ra való csökkentése valamint az egészségügyre, jólétre és oktatásra fordítható költségvetési keret növelése.

Haupt Erik nagykövet s. k.